
  Pre všetkých, ktorí majú nežnú dušu asrdce zo zlata.


  (Apre čitateľov, ktorých poteší, že tento sympatický vysoký hráč NHL používa ústa aj na niečo iné ako na rozprávanie… Hudson Hayes je pre vás.)


  


  AUTORSKÁ POZNÁMKA


  


  Zdravím, priatelia.


  Zo srdca vám ďakujem, že ste si vybrali túto knihu. Ak ste čítali niektorú zostatných kníh zo série DC Hviezdy, viete, že rada píšem omužoch, ktorí sú na dne, ao silných ženách.


  Hudson aMadeline nie sú výnimkou, no tvoria zatiaľ najnežnejší pár vtejto sérii. Ich príbeh sa rozvíja veľmi pomaly. Ich priateľstvo sa buduje celé mesiace, než prerastie do romantického vzťahu. Mám však pocit, že je to nevyhnutné, apodľa mňa to tak má byť.


  Madeline je slobodná mamička. Po tom, čo zažila, je cynická aovplyvňuje to aj jej názor na vzťahy.


  Jej dcéra Lucy je nepočujúca. Pri čo najautentickejšom vykreslení jej postavy som sa spoľahla na citlivých čitateľov, ktorí sú súčasťou komunity nepočujúcich, ana vlastný rozsiahly výskum. Pravdaže, nie som dokonalá. Stále sa učím ajej postave som venovala maximálnu starostlivosť apozornosť.


  Lucine repliky vamerickej posunkovej reči sú uvedené tučným písmom akurzívou. Repliky postáv, ktoré sňou komunikujú posunkami, sú uvedené kurzívou. Ak postavy posunkujú azároveň nahlas rozprávajú, ich dialógy sú uvedené kurzívou av úvodzovkách.


  Keď už hovoríme oneprestajnom učení, Hudsonov príbeh je ozlomenom srdci ao tom, ako nájsť šťastie po strate dôležitého človeka. Smútok nie je priamočiary au každého má iný priebeh. Každý ho prežíva po svojom aneexistuje správny ani nesprávny spôsob, ako pristupovať ksituácii konkrétneho človeka.


  Tento príbeh sa odohráva vprostredí hokeja, no niektoré prvky hry som pre lepšiu čitateľnosť upravila. Nechcem hovoriť odvadsiatich troch hráčoch vtíme (lebo to človeka už ozaj mätie!) ani podrobne opisovať šesťdesiatminútový zápas (dôležitejšie sú iné scény!), no tieto drobné úpravy sa odchyľujú od reality iba minimálne.


  Ak si chcete so mnou pohovoriť, neváhajte mi napísať správu na Instagrame, rada si prečítam všetky vaše bláznivé nápady, ktoré dostanete pri čítaní.


  Užite si to!


  


  Xoxo Chelsea


  VAROVANIE


  Strela príklepom je romantická komédia plná humoru, pikantností aromantiky, predsa však vopred upozorňujem na témy, sktorými sa vnej stretnete ao ktorých by niektorí čitatelia mali vedieť:


  


  - vulgarizmy,


  - konzumácia alkoholu,


  - početné sexuálne scény,


  - neplodnosť (netýka sa hlavných postáv),


  - rozvod,


  - rakovina,


  - niekdajšie tehotenstvo,


  - zranenie počas hokejového zápasu (ľahké, mierne bolestivé),


  - opustenie rodičmi,


  - strata rodiča (netýka sa súčasného príbehu, ale minulosti, no ide odôležitý bod zápletky).


  


  Ako vždy, opatrujte sa achráňte si srdce. Ak máte akékoľvek otázky týkajúce sa niektorého zuvedených bodov, napíšte mi správu (@authorchelseacurto na Instagrame).


  Súpiska DC Hviezd


  Maverick (Mavvy) Miller – pravý krídelník


  Liam (Sully) Sullivan – brankár


  Hudson (Huddy) Hayes – obranca


  Riley (Mitchy) Mitchell – obranca


  Ethan (Ľahký E.) Richardson – center


  Grant (Gangster) Everett – pravý krídelník


  Connor McKenzie – center


  Ryan Seymour – obranca


  Brody Saunders – hlavný tréner


  ZHRNUTIE POSTÁV


  Svoje knihy píšem ako samostatné príbehy, ale postavy ziných kníh sa vnich navzájom prelínajú.


  Zdravím, čitateľ!


  Svoje knihy píšem ako samostatné romány, aj keď sú súčasťou série, no niektoré zo spomínaných postáv majú svoje vlastné knihy. Uvádzam krátky prehľad postáv, aby ste vedeli, kto je kto, prv než sa do knihy začítate.


  Ak držíte vrukách moju knihu prvý raz, vitajte! Som veľmi rada, že ste tu.


  Ak ste fanúšikmi DC Hviezd, dúfam, že sa na opätovné stretnutie snimi tešíte.


  Maverick Miller aEmmy Hartwellová majú vlastnú knihu snázvom Vhadzovanie puku, ktorá je prvou časťou série DC Hviezd. Je to príbeh onepriateľoch, ktorí sa začali ľúbiť, orivaloch svýhodami, čiernej mačke azlatom retrieverovi, plný vtipného doberania apikantností.


  Piper Mitchellová aLiam Sullivan majú vlastnú knihu snázvom Presilová hra, ktorá je druhou časťou série DC Hviezd. Je to príbeh omrzútovi avečne dobre naladenej žene, brankára areportérky, onáhodnom manželstve.


  Čo sa týka časovej osi, dej tejto knihy sa odohráva po konci Presilovej hry, no pred jej epilógom.


  Maven Lansfieldová, jedna zo žien, sktorými sa Madeline zoznámi, sa takisto objaví vtejto knihe, no má vlastný príbeh, ktorý je súčasťou inej série. Behind the Camera je príbeh oslobodnom otcovi aopatrovateľke, spolubývajúcich ao prostredí NFL.


  Ako vždy, nájdete tu veľa náznakov opripravovaných knihách. Som zvedavá, či ich odhalíte!


  JEDEN


  MADELINE


  


  Na svojej práci mám najradšej, že môžem rozkazovať namysleným chlapom, ktorí si myslia, že sú lepší než ja, iba preto, lebo majú penis.


  No aj zvyšok – zhon, priestor na tvorivosť pri receptoch, ktoré mi napadajú uprostred noci, ašialené tempo – je vlastne fajn.


  Ale mať moc šéfkuchárky?


  Drela som ako kôň, aby som sa knej dopracovala.


  Po tom, čo prácu, oktorú som sa zaujímala, vždy dostal muž menej kvalifikovaný než ja, som konečne získala miesto šéfkuchárky vmichelinovskom steakhouse CARVD vsrdci Las Vegas.


  Bolo to pred tromi rokmi avarenie stále nadovšetko zbožňujem.


  Jednoducho som stvorená pre kuchyňu.


  Ja ajedlo, to je najdlhší, najzdravší anajšťastnejší vzťah vmojom živote.


  „Ahoj, Andre,“ usmejem sa na svojho obľúbeného kuchára apoložím zošit apero na pult. „Ako to dnes večer vyzerá?“


  „Čo myslíš?“ Andre zdvihne obočie aďalej brúsi nôž. Ukáže hlavou na naukladané nádoby označené nápismi Tradičná mrkva aKonfitovaný cesnak. Prikývnem. Jasné, hlúpa otázka. Ustavične sme zavalení prácou. Starostlivo skontroluje čepeľ avráti nôž do stojana pri stene. „Jared ťa čaká useba vkancelárii.“


  „Spomínal aj, čo odo mňa chce?“


  „Nie, nekonkretizoval to, ako vždy.“ Pokrčí plecami asiahne po lúpacom noži. „Veľa šťastia.“


  „Ďakujem.“


  Nervózna zamierim do kancelárie vedúceho kuchyne. Nestáva sa často, že si niekoho zavolá ešte pred začiatkom nočnej zmeny. Vždy sa drží bokom, preto sa mi nepozdáva, že je tu niekoľko hodín predtým, než otvoríme dvere pre hostí zapísaných na kilometrovom zozname.


  Zaklopem na dvere azahojdám sa na pätách. Kým čakám, vmysli si už zostavujem zoznam všetkého, čo treba urobiť. Musím nájsť čerstvý špenát, ktorý nám včera priviezli. Na­učiť nových čašníkov správne servírovanie aprezentáciu jedál. Pomôcť sprípravou apopritom skontrolovať, či máme dosť smotany na omáčku zo zeleného korenia. Našou vlajkovou loďou sú, pochopiteľne, steaky, aak sa mi podarí dosiahnuť, aby som dnes večer nemusela vyškrtnúť ďalšiu položku znášho jedálneho lístka, bez váhania to urobím.


  Je toho viac než dosť ačas neúprosne beží.


  CARVD je jeden znajvyhľadávanejších podnikov vmeste. Našimi hosťami sú známi športovci, celebrity amilionári, ktorí prichádzajú do mesta na MMAzápasy apreteky formuly jeden.


  Usilujem sa tvoriť inovatívny jedálny lístok, ktorý sa mení každý týždeň apriťahuje davy. Celé hodiny experimentujem schuťami atechnikami. Som pyšná na to, že sa ako kuchárka neprestajne vzdelávam azdokonaľujem, preto mi nejde do hlavy, čo šéf môže odo mňa chcieť.


  Ako puntičkárskej plánovačke aperfekcionistke mi stačí, aby mi niekto pred začiatkom zmeny povedal, že som urobila niečo zlé, asom vkoncoch.


  „Ďalej!“ konečne zakričí Jared. Súsmevom otvorím dvere.


  „Ahoj, Jared. Rada ťa vidím.“ Nahodím ešte širší úsmev vnádeji, že nevyzerá tak silene, aký vskutočnosti je. „Andre spomínal, že chceš so mnou hovoriť.“


  Ukáže na stoličky pred svojím stolom. „Sadni si.“


  Posadím sa na okraj jednej znich anenápadne opäť skontrolujem čas. Nechcem, aby si môj tím myslel, že nechávam svoju prácu na nich. „Očo ide?“


  „Mám správu.“


  „Dobrú alebo zlú?“


  Bubnuje prstami po stole amoja nervozita rastie. „Nerád ľudí naťahujem, takže prejdem rovno kveci. Reštaurácia sa predáva. Noví majitelia si privedú svojich kuchárov aj pomocný personál.“


  Dočerta!


  To rozhodne nie je dobrá správa.


  „Predáva sa?“ zopakujem. „Dosahujeme predsa astronomické zisky. Vychválil nás takmer každý kulinársky časopis. Prečo by…“


  „Vtomto biznise to nie je nič ojedinelé. Vieš, ako to chodí. Niekomu niečo napadne, chce to vyskúšať, funguje to dva týždne apotom to vyšumí. Táto manažérska spoločnosť skupuje reštaurácie po celom meste ateraz sa zamerala na CARVD. Chcú zneho urobiť tapas bar.“


  „Tapas? Veď to sú poloprázdne taniere!“


  „Moje rozhodnutie to nie je.“


  „Kedy sa to stane?“


  „Okamžite. Svečerou sa ani neobťažuj. Už dnes si privedú svojich ľudí, potom na týždeň zatvoria aprekopú jedálny lístok,“ pokračuje Jared.


  Jedálny lístok, nad ktorým som strávila celú večnosť.


  Jedálny lístok, do ktorého som vložila celé svoje srdce adušu.


  Zrejme nie je dosť dobrý.


  Ja nie som dosť dobrá ato je desivé zistenie.


  Ruky sa mi chvejú azhlboka sa nadýchnem nosom. Najradšej by som sa rozrevala, no už dávno som sa naučila, že emóciami problém nevyriešim.


  Jared sa oháňa slovami ako investičná príležitosť anové nápady, no mne víri hlavou milión myšlienok.


  Ako zaplatím svojej dcére Lucy školu? Opár mesiacov nebudem mať na nájomné, splátky za auto avianočné darčeky.


  Vžiadnom prípade sa nemôžem považovať za boháčku, no vporovnaní sostatnými mám šťastie. Vďaka môjmu šesťcifernému platu si žijeme relatívne pohodlne. Vďaka nemu poplatím účty akaždý mesiac odkladám istú sumu na vysokú školu pre Lucy.


  Strata tohto príjmu mi naruší plány avšetko, na čom som tak makala, ato ma bolí najviac.


  „Dobre.“ Vstanem azamierim kdverám. Netúžim po ničom inom, iba sa utiahnuť na miesto, kde si môžem dovoliť na chvíľu sa poddať slabosti, kde môžem plakať azúriť. Bolí ma na hrudi, pália ma oči azadržiavam vzlyk, ktorý sa mi derie zhrdla. „Ďakujem za informáciu, Jared.“


  „Madeline, niečo si isto nájdeš.“


  Vtomto krutom odvetví, kde sa voľné pracovné miesta spodobným platom objavia raz za uhorský rok, nemám veľké šance. No aj tak sa usmejem. Pokrčím plecami, akoby som vravela, čo sa dá robiť, aprikývnem.


  „Ak sa dozvieš niečo nové, daj mi vedieť,“ poviem azabuchnem za sebou dvere.


  Vrodená empatia ma nabáda, aby som sa vrátila do kuchyne za svojimi obľúbenými kolegami, no nechcem byť tá, kto im oznámi jóbovku vpodobe skorej nezamestnanosti.


  Vezmem si kabelku azadným východom vyjdem na parkovisko pre zamestnancov, vďačná za chvíľku samoty.


  Privíta ma suchý, teplý vzduch, na ktorý som si po toľkých rokoch, čo tu žijem, už zvykla. Keď som sa do Vegas prisťahovala, často som sa ponosovala na nekonečné leto. Chýbalo mi striedanie štyroch ročných období. Padajúce lístie na jeseň asneh na Vianoce vOhiu.


  Teplo ma však teraz utešuje ato po tej správe bytostne potrebujem.


  Nasadnem do svojho Hyundaia avyberiem sa krodičom, ktorí bývajú desať minút od Stripu. Pevne zovriem volant azreproduktorov znie stará country pieseň. George Strait mi pomáha zmierniť bolesť zo straty niečoho, čo zbožňujem avčom som dobrá, no zas až tak sa mu to nedarí.


  Slobodná mamička, ktorá sa sama stará odieťa, nemá čas utápať sa vsmútku. Nemá možnosť obviňovať sa ani sa zamýšľať, čo mohla urobiť inak.


  Musí sa vzchopiť, nalepiť si na tvár ten poondiaty silený úsmev aporozmýšľať, ako to zvládne.


  Vypnem motor amyseľ mi stále pracuje na plné obrátky. Premýšľam osvojich kontaktoch vmeste aotom, kto by mohol vedieť onejakých voľných miestach. Vduchu si upravujem životopis arozmýšľam, či mám vskrini nejaké formálnejšie oblečenie, vhodné na pohovor.


  „Mami?“ zavolám avojdem dovnútra. „Je niekto doma?“


  „Madeline?“ Mama vyjde spoza rohu atvári sa znepokojene. „Kde sa tu berieš?“


  Vyzujem sa. Panika mi stiahne žalúdok, keď si uvedomím, že aspoň na chvíľu môžem prehodiť tú zodpovednosť na niekoho iného. Nemusím ju niesť vždy ja.


  „Reštaurácia sa predáva,“ poviem tak potichu, že sama neviem, či vôbec zo mňa vyšiel nejaký zvuk. „Takže som bez práce.“


  „Ach, moja.“ Mama roztiahne ruky aja sa jej vrhnem do náručia. Aj ako tridsaťtriročná som vďačná za jej objatie. „Tak vrav.“


  Opolhodinu sedíme pri jedálenskom stole alámeme si hlavy. Mám otvorený notebook aspisujem si zoznam všetkých podnikov, ktoré mi napadnú akde by mohli prijímať nových zamestnancov. Vyzerá to biedne.


  „Neviem, čo budem robiť. Zminimálnej mzdy dcére školu nezaplatím, no nechcem ju učiť doma ani ju poslať do verejnej školy. Záleží mi na tom, aby bola vspoločnosti iných nepočujúcich detí, ktoré komunikujú ako ona, ateraz neviem, ako to mám urobiť,“ povzdychnem si.


  „Ačo alimenty od Clarka? Kam idú?“ spýta sa mama. „Mohla by si kontaktovať svojho právnika azistiť, či nemožno dohodnúť vyššiu sumu, keďže už nemáš istý príjem.“


  „Nechcem byť závislá od alimentov.“ Poklopkám po notebooku avzdychnem si. „Rozhodne nemienim dať tomu chlapovi do rúk viac moci nad nami. Peniaze od neho ukladám na samostatný účet.Od jeho odchodu som sa ich ani nedotkla.“


  Nemôžem povedať, že by som niekoho vživote nenávidela, no Luciným otcom nesmierne pohŕdam.


  Vrokoch predtým, ako som otehotnela, sme boli šťastní. Dopekla, dokonca som sa sem kvôli nemu presťahovala! Cestovali sme do Karibiku akúpili sme si dom sveľkou záhradou. Každý večer sme si vykresľovali spoločnú budúcnosť anáš život bol doslova rozprávkový.


  Vyšetrenie sluchu uLucy ešte pred odchodom zpôrodnice nedopadlo dobre. Rovnako pochodila aj na ďalšom vyšetrení, až napokon návšteva audiológa potvrdila, že vôbec nepočuje.


  Mesiac po stanovení diagnózy Clark od nás odišiel. Vraj nepočítal stým, že bude vychovávať dieťa, ktoré je „iné“. Nemienil vynaložiť nijaké „úsilie“ na to, aby bola šťastná aaby sa oňu postaral, arozhodne nebol ochotný učiť sa posunkovú reč.


  Atak sme ostali samy aodo mňa závisí, či bude mať moja dcéra taký život, aký si zaslúži. Kontaktovať toho debila, ktorý nás opustil včase, keď sme ho najviac potrebovali, nie je práve prejavom sily, ktorú sa snažím Lucy vštepiť. Kašlem na jeho peniaze, jednoducho musím vymyslieť niečo iné.


  „Koľko máš našetrené?“ vytrhne ma mama znepríjemných predstáv otom, čo by som Clarkovi povedala, keby som naňho opäť narazila.


  „Dosť na pár mesiacov.“ Zatvorím notebook arukou si podopriem bradu. „Budúci týždeň obídem zopár reštaurácií, či by sa unich niečo nenašlo. No možno mi týmto vesmír niečo naznačuje.“


  „Ačo také?“


  „Možno potrebujem nový začiatok. Som vo Vegas už desať rokov, ale stále neviem, či tu chcem zostať natrvalo.“


  „Čo tým chceš povedať? Máš tu predsa byt. Sme tu aj my sotcom. Lucy chodí do školy hneď za rohom.“


  „To všetko je úžasné, no presťahovala som sa sem iba kvôli Clarkovi. Nikdy som sa tu necítila ako doma. Mohla by som chodiť zjednej práce do druhej anejako sa pretĺkať alebo zistiť, či ma nečaká niečo iné. Aj keby to znamenalo presťahovať sa azačať od nuly.“


  Nebolo by však príjemné prísť ozázemie.


  Rodičia sa sem po mojom rozvode presťahovali, aby mi boli bližšie. Iba vďaka ich blízkosti apomoci smalou som sa udržala nad vodou.


  Srdce mi však našepkávalo, že musím konečne uprednostniť seba amožno aj vykročiť zo svojej komfortnej zóny. To by mohlo znamenať, že musím opustiť toto mesto – ajeho duchov.


  „Sotcom ťa vždy podporíme, Madeline,“ vyhlási mama. Dojíma ma to kslzám.


  Odložím šálku achytím ju za ruku. „Viem.“


  Vyrušia nás ľahké kroky atlmený chichot. Do kuchyne vbehne Lucy, moja malá kópia. Urobila by som čokoľvek, aby som ju ochránila.


  Mami! posunkuje aja knej vystriem ruky. Vbehne mi do náručia aja si ju priviniem na hruď. Si tu!


  Toto mám najradšej, mať Lucy na kolenách svďačnosťou za každú sekundu, ktorú sňou môžem stráviť.


  Ahoj. Pobozkám ju na temeno. Bavila si sa dnes sbabkou adedkom?


  Pozerali sme video opapagájoch. Kúpime si papagája?


  Zaletím pohľadom kmame aona sa na mňa previnilo usmeje.


  Tie vtáky ju nadchli. Avieš, aké je ťažké povedať jej nie, povie mi mama posunkami aja sa rozosmejem.


  Hej. Objímem Lucy ešte pevnejšie. Dala by som jej všetko, po čom by jej srdiečko zatúžilo. Viem.


  Lucy sa dotkne môjho líca azachmúri sa. Si nejaká smutná.


  To nič nie je, zlatko. Nemali by sme začať chystať večeru?


  Urobíme hotdogy?


  Pravdaže, odpoviem. Ani trochu ma neurazí, že nechce jesť žiadne jedlo, ktoré som na tento týždeň naplánovala.


  Lucy zvýskne, zoskočí mi zlona abeží do kuchyne. Mama ma potľapká po pleci.


  „Zvládneš to, moja,“ ubezpečí ma aja prikývnem.


  Improvizujem už šesť rokov avždy všetko napokon zvládnem.


  Môžem to teda zvládať ešte očosi dlhšie.


  DVA


  HUDSON


  


  „Pán Hudson? Aký je to pocit byť druhým najlepším hráčom vtíme Hviezd?“


  Zdvihnem zrak od hokejky, ktorú ovíjam páskou, azamračím sa na Bustera Jenkinsa, jedného zmladých športovcov, ktorí sa dnes zúčastňujú na detskom tábore.


  „Koľko ti zaplatili za to, aby si to povedal, Buster?“ podpichnem ho.


  Pokrčí plecami. „Desať babiek. Vystačí mi to na päť kornútikov zmrzliny,“ odvetí aodkorčuľuje na opačnú stranu klziska kostatným účastníkom tábora. Práve majú desaťminútovú desiatovú prestávku.


  Moju pozornosť upúta postava vtuneli, ktorý vedie do našej šatne. Vedenie už celé roky poskytuje štadión United Airlines organizátorom tábora Juniorské hviezdy, no do šatní nesmie vstúpiť nikto, kto si neoblieka dres NHL. Spoznám tú postavu auškrniem sa.


  „Medové týždne na Bali ťa nebavili?“ zvolám aniekoľko hláv sa otočí. Chvíľu počkám, kým nášho pravého krídelníka obklopí desiatka malých fanúšikov. „Musel si sa vrátiť domov apodplatiť tieto decká, aby tvrdili, že si lepší hráč než ja?“


  „Ale kdeže. Proste si mi chýbal, Huddy.“ Maverick Miller mi venuje široký úškrn akorčuľuje ku mne doprostred ľadovej plochy. Cestou si sniekoľkými deťmi tľapne do dlaní, vyhodí hokejku do vzduchu, chytí ju astrelí puk rovno do bránky. „Ďakujem, že si ma cez víkend zastúpil.“


  „Keďže budúci týždeň sa začína prípravný kemp, napadlo mi, že si ešte naposledy zajazdím po ľade bez toho, aby po mne ziapal tréner.“ Zafuním aotočím si čiapku šiltom dozadu. Decká sa napchávajú pomarančmi, atak si poviem, že im predĺžim prestávku opár minút, aby som prehodil pár slov snajlepším kamošom. „Nechce sa mi veriť, že leto sa už končí. Asi to tak býva, keď vyhráš najžiadanejšiu trofej vprofesionálnom športe. Kedy ste sa vrátili domov?“


  „To si píš.“ Ťukneme si päsťami. „Dorazili sme dnes ráno. Rád by som tam zostal ešte opár dní dlhšie, no Emmy sa už chcela vrátiť, aby sa pred začiatkom sezóny dostala do formy.“ Zasnene sa usmeje. „Bože! Ako tú ženu milujem!“


  Emmy – Emerson – Hartwellová je jeho manželka aďalšia zmojich najlepších kamošiek.


  Je prvou ženou, ktorá hrá vNHL, aMaverick sa do nej zbláznil, keď snami hrala vDC Hviezdach. Stelesňujú porekadlo, že protiklady sa priťahujú, atoľko do nej domŕzal, až mu venovala sekundu svojej pozornosti. Vďaka čudnému zvratu osudu začali spolu chodiť, zamilovali sa do seba aminulú sezónu sa vzali vo Vegas.


  „Celý svet vie, čo knej cítiš.“ Hodím pásku na prázdnu striedačku avystrelím puk na bránku.


  Ten narazí do ľavej žŕdky askončí vsieti. „Trénoval si vôbec, keď si bol preč, alebo si si naplno užíval päťhviezdičkový all inclusive rezort?“


  „Trénoval som viac než dosť.“ Opäť odpáli puk, no mieril priveľmi doprava. „Dlhé prechádzky po pláži. Benchpress skuracím satay anasi goreng. Aj to sa počíta, nie?“


  „Už sa teším, ako počas tréningov skolabuješ. Cvičenia na rýchlosť ťa dorazia,“ uškrniem sa. „Pamätáš si ešte, ako sa šnurujú korčule, alebo potrebuješ pomoc?“


  „Tak schválne, zasúťažíme si, Hayes?“ Maverick odhodí hokejku na ľad avyhrnie si rukávy mikiny. „Dajme si preteky od bránky kbránke. Vytriem stebou podlahu. Obaja vieme, že som rýchlejší.“


  Som vpokušení prijať jeho návrh. Je to síce môj najlepší kamoš, no nedám si ujsť príležitosť zraziť mu hrebienok. Keby som ho porazil vkole okolo klziska, tešil by som sa ztoho celý rok.


  Najmä pred deckami.


  „Celé leto som nevystrčil nos zposilňovne. Už teraz funíš, Miller, ato si sa ešte ani nepohol. Priznaj sa, že si pomalý ako slimák, anemusíme sa ani pretekať.“


  „Nikdy.“ Pozrie sa na decká anadšene im zamáva. „Čo máš vpláne, keď sa to tu skončí?“


  „Poobede idem do kníhkupectva apotom budem zase hľadať kuchára, ktorý to nevzdá po dvoch týždňoch.“


  „Spomínaš si, ako si sa minulý rok vrátil domov zpäťzápasového výjazdu azistil si, že tá ženská si fotila všetky tvoje slipy?“


  „Ani mi to nepripomínaj. Skončil som vnejakom poondiatom vlákne na Reddite.“ Povzdychnem si, už teraz som ztoho vyčerpaný. „Ztých, sktorými mám dnes večer pohovor, nikto nevyzerá nádejne. Vyzerá to skôr, akoby sa iba tešili, že sa so mnou stretnú. Kam sa podeli ľudia, ktorých nezaujíma, kto som?“


  „Si jedna znajväčších hviezd vmeste, Hud. Zaujímaš všetkých.“


  To je fakt.


  Profesionálny športovec vmeste posadnutom športom sa tomu jednoducho nevyhne.


  Hrá sa tu futbal, basketbal aj bejzbal, no všetci tu žijú hokejom.


  Keď ste súčasťou slávnej organizácie, ktorá po desaťročiach priemerných výkonov konečne získala svoj prvý Stanleyho pohár, nikam sa nepohnete bez toho, aby vás spoznali.


  Mám tridsaťjeden rokov ahrám hokej dosť dlho na to, aby som vedel, že je to súčasť mojej práce. Naši fanúšikovia sú najlepší anikdy neodmietnem dať autogram alebo sa odfotiť sniekým, kto ma večer čo večer povzbudzuje.


  No ocenil by som aj osobný priestor asúkromie.


  „Týmto mi naznačuješ, že ak nechcem, aby sa niečo objavilo na internete, mám si to zamknúť do skrine?“ Zakloním hlavu azastonám. „Super. Veľmi rád sa vo vlastnom dome cítim nepríjemne.“


  „Nechápem, prečo máš stále tento problém. Máš toľko kontaktov, že sa medzi nimi musí nájsť niekto, kto ti dobre navarí.“


  „Dobre navariť nie je problém. Oveľa ťažšie je nájsť niekoho, kto ma nestalkuje na nete.“ Pošúcham si sánku. „Kašlime na to. Čím viac otom premýšľam, tým viac ma láka pchať do seba ramen až do konca kariéry. Čo robíš dnes? Nechceš si so mnou neskôr zabehať so psami?“


  Maverickovi ochabne úsmev. „Emmy je objednaná klekárovi achcem ísť sňou.“


  „K lekárovi? Je chorá?“


  „Nie. Len chceme zistiť, prečo sa už celé mesiace snažíme odieťa anič. Trápi ma to aju tiež. Vporovnaní stým mám pocit, že celá sezóna je zbytočnosť. Ako mám každý večer vyjsť na ľad avydať zo seba všetko, keď riešim oveľa dôležitejšie veci než hokej?“


  „No tak.“ Potiahnem ho za rukáv aukážem na trestnú lavicu, ktorá je ďaleko od uší neplnoletých. Odkorčuľujeme tam aposadíme sa. „Prečo si ma nechal do teba rýpať, keď držíš vsebe toto?“


  Maverick bol vtíme už druhý rok, keď som sem prišiel, aodvtedy sme kamaráti.


  Prechodom od nespratných najmladších hráčov vtíme knajstarším avďaka tomu, že spoluhráči knám vzhliadali, vzniklo medzi nami puto.


  Veľmi dobre sa mi sním rozpráva. Stretávame sa aj mimo ľadu. Cez letné voľno šiel so mnou domov do Georgie azostal na celý týždeň alebo aj dva. Stál pri mne, keď mi zomrela mama. Nechal ma vyplakať sa mu na pleci na jej pohrebe avynadal reportérovi, ktorý sa vypytoval, prečo som nenastúpil na zápas, čím si vyslúžil dištanc na jeden zápas.


  Je to môj najlepší kamoš, je mi ako brat, akeď vidím, ako trpí, trpím sním.


  „Lebo do seba vkuse rýpeme.“ Maverick sa zohne anapraví si džínsy nad korčuľami. „Najradšej by som sa na toto vykašľal asústredil sa výhradne na Emmy.“


  „To vážne?“


  „Možno. Tu mi to stále šrotuje.“ Poklope si po hlave. „Je to kurva ťažké. Nedokážem si predstaviť, čo si prežíval, keď ti zomrela mama. Toto je vporovnaní stým nič.“


  „Videl si to. Odkedy sme zistili, že je chorá, až do jej smrti to bolo peklo. Ešte aj teraz mám pocit, že nežijem, iba prežívam. Rád by som ti povedal, že raz to všetko prejde, no niekedy sa musíš najprv vyváľať vsračkách.“


  „Čo ti pomohlo dostať sa ztoho?“


  Netvrdil by som, že som sa ztoho dostal, aneviem, či sa to niekedy stane.


  Podľa mňa sa ztoho človek už nikdy celkom nespamätá.


  Zbehlo sa to rýchlo. Občas si myslím, že sa mi to všetko iba sníva, že je to kanadský žartík vesmíru, ktorý si zo mňa uťahuje. Ako inak sa dá vysvetliť, že mamu ustavične vídam na tribúne na každom zápase apotom jej pri bežnej prehliadke zistia rakovinu prsníka vo štvrtom štádiu ao päť mesiacov ju pochovám?


  „Ty, hokej, záchrana Gusa aMillie,“ odvetím, pričom nezabudnem spomenúť svojich zlatých retrieverov. „Niečo, čo ma robilo šťastným. Vtej chvíli som síce šťastný nebol, no napokon to prišlo. Ukaždého je to iné. Niektorí ľudia na to radšej nemyslia. Iní sa uchýlia kzlozvykom. Musíš prísť na to, čo zaberie uteba. Ak chceš odísť do športového dôchodku, vieš, že ťa podporím. Rovnako ako chalani. Emmy ťa za to možno nakope do zadku, ale to si vyriešte vy dvaja.“


  „Najviac ma vzrušuje, keď ma chce nakopať do zadku.“ Opäť sa usmieva. „Aj tak mi zostáva už iba pár sezón. Viem, že si žartoval, no naozaj spomaľujem. Tomuto športu som obetoval priveľa rokov. Možno nastal čas odísť.“


  „Rozprával si sa otom smojou obľúbenou ryšavkou?“


  „Nie. Na dovolenke sme sa tejto téme aktívne vyhýbali. Prospelo nám dať si na chvíľu pohov od reality. No už sme doma aje to tu zas. Nemôžeme pred tým utekať.“


  „Komunikácia je dôležitá.“


  „Azase tie tvoje rady ovzťahoch. Možno raz budem múdry ako ty.“


  „Si už ženatý, Mavvy. Určite si dosť múdry. No ak si niekedy budeš chcieť pohovoriť, som tu. Budem stáť pri tebe, rovnako ako ty pri mne.“


  „Doriti!“ Maverick sa zadíva na deti, ktoré sa pomaly vracajú do stredu ľadovej plochy. „Určite si si nemyslel, že tvoj deň pôjde takto do hája, keď si sem dnes prišiel, čo?“


  „Skôr som čakal viac vtipov ovtákoch. Úprimne, som sklamaný.“


  „Aj ja, kamoš. Čo budeš robiť stými pohovormi?“


  „Asi budem kričať. Alebo si objednám donášku, aby som už nikdy nemusel snikým komunikovať.“


  „Hovoríš ako Liam,“ poznamená aja sa uškrniem.


  Takého nespoločenského človeka, ako je náš brankár Liam Sullivan, som asi ešte nestretol. Je to skvelý hokejista, no má alergiu na komunikáciu sľuďmi. Stavil by som sa, že má rád iba jednu osobu, svoju priateľku anašu reportérku pri ľade Piper Mitchellovú.


  Byť ako on by nebola až taká pohroma, no radšej nechcem byť samotárom, ktorý komunikuje iba vrčaním aprevracaním očí.


  „Super. Hneď mi je lepšie.“ Napravím si píšťalku zavesenú na krku avstanem. „Zostaneš tu?“


  „Hej. No mali by sme vynechať cvičenia adať si tréningový zápas. Uvidíme, kto je lepší tréner. Ten, kto prehrá, musí prvý deň kempu tímu budúci týždeň hovoriť snováčikmi amédiami.“


  „Si kapitán. To je predsa súčasť tvojej práce.“


  „Aty si môj asistent. Môžem delegovať úlohy.“


  „Somár.“ Skočím na ľad avyrazím kdeťom, ktoré si zapínajú prilby avkladajú si do úst chrániče zubov. „Vedel som, že si slimák, kapitán!“ skríknem naňho.


  „Za toto urobíš sto kôl, Hayes!“ zvolá za mnou.


  Usmejem sa na deti. „Kto chce vidieť, ako nabijem Mavericka Millera vsamostatných nájazdoch?“ spýtam sa ich avšetci zajasajú.

